CELEX: 32021R1728
Language: sl
Date: 2021-09-29 00:00:00
Title: Izvedbena uredba Komisije (EU) 2021/1728 z dne 29. septembra 2021 o spremembi Izvedbene uredbe (EU) 2021/442 in Izvedbene uredbe (EU) 2021/521 v zvezi z mehanizmom, v skladu s katerim je treba za nekatere izdelke predložiti izvozno dovoljenje

30.9.2021   
               
               
                  SL
               
               
                  Uradni list Evropske unije
               
               
                  L 345/34
               
            
         IZVEDBENA UREDBA KOMISIJE (EU) 2021/1728
         z dne 29. septembra 2021
         o spremembi Izvedbene uredbe (EU) 2021/442 in Izvedbene uredbe (EU) 2021/521 v zvezi z mehanizmom, v skladu s katerim je treba za nekatere izdelke predložiti izvozno dovoljenje
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2015/479 Evropskega parlamenta in Sveta z dne 11. marca 2015 o skupnih pravilih za izvoz (1) in zlasti člena 6 Uredbe,
         ob upoštevanju naslednjega:
         
                     (1)
                  
                  
                     Komisija je 30. januarja 2021 sprejela Izvedbeno uredbo (EU) 2021/111 (2), s katero se za izvoz cepiv proti COVID-19, vključno z aktivnimi snovmi ter glavnimi in delovnimi celičnimi bankami, ki se uporabljajo za proizvodnjo takih cepiv, zahteva predložitev izvoznega dovoljenja v skladu s členom 5 Uredbe (EU) 2015/479 za obdobje šestih tednov. Nato je Komisija 12. marca 2021 sprejela Izvedbeno uredbo (EU) 2021/442 (3), s katero se za izvoz istih izdelkov zahteva predložitev izvoznega dovoljenja v skladu s členom 6 Uredbe (EU) 2015/479 do 30. junija 2021.
                  
               
                     (2)
                  
                  
                     Komisija je 24. marca 2021 sprejela Izvedbeno uredbo (EU) 2021/521 (4), s katero je kot dodatni dejavnik, ki ga je treba upoštevati pri odločanju o izdaji izvoznega dovoljenja, uvedla potrebo po preučitvi, ali to dovoljenje ne ogroža zanesljivosti oskrbe z blagom, ki ga zajema Uredba (EU) 2021/442, v Uniji. Z isto uredbo se je Komisija odločila začasno prekiniti izvzetje nekaterih namembnih držav s področja uporabe Uredbe (EU) 2021/442.
                  
               
                     (3)
                  
                  
                     Izvedbena uredba Komisije (EU) 2021/521 je bila sprejeta v skladu s členom 5 Uredbe (EU) 2015/479 in se je uporabljala šest tednov. Ukrepi, uvedeni z navedeno uredbo, so bili nato z Izvedbeno uredbo Komisije (EU) 2021/734 (5) podaljšani do 30. junija 2021, z Izvedbeno uredbo Komisije (EU) 2021/1071 (6) pa do 30. septembra 2021.
                  
               
                     (4)
                  
                  
                     Dobave odmerkov cepiva proti COVID-19 v Uniji se nadaljujejo, kar je privedlo do jasnega napredka pri kampanji cepljenja v Uniji.
                  
               
                     (5)
                  
                  
                     Ta kampanja pa še vedno poteka in negotovosti ostajajo, zlasti zaradi pojavljanja novih različic virusa COVID-19. Zato je še vedno potrebna preglednost dobav za izvoz in oskrbe Unije.
                  
               
                     (6)
                  
                  
                     Prav tako še vedno obstaja tveganje, da bi izvoz ogrozil izvajanje vnaprejšnjih dogovorov o nabavi med Unijo in proizvajalci cepiv ali zanesljivost oskrbe s cepivi proti COVID-19 in njihovimi aktivnimi snovmi v Uniji.
                  
               
                     (7)
                  
                  
                     Ukrepi, uvedeni z Izvedbeno uredbo (EU) 2021/442 in Izvedbeno uredbo (EU) 2021/521, bi se zato morali še naprej uporabljati do 31. decembra 2021. Navedeni uredbi bi bilo zato treba ustrezno spremeniti.
                  
               
                     (8)
                  
                  
                     O tej uredbi je bilo opravljeno posvetovanje z odborom za pritožbe. Odbor za pritožbe ni podal mnenja –
                  
               SPREJELA NASLEDNJO UREDBO:
         
            Člen 1
            V členu 4 Izvedbene uredbe (EU) 2021/442 se drugi odstavek nadomesti z naslednjim:
            
               „Uporablja se do 31. decembra 2021.“.
            
         
         
            Člen 2
            V členu 3 Izvedbene uredbe (EU) 2021/521 se drugi odstavek nadomesti z naslednjim:
            
               „Uporablja se do 31. decembra 2021.“.
            
         
         
            Člen 3
            Ta uredba začne veljati 1. oktobra 2021.
            Ta uredba je v celoti zavezujoča in se neposredno uporablja v vseh državah članicah.
         
         
            V Bruslju, 29. septembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 83, 27.3.2015, str. 34.
         
            (2)  UL L 31 I, 30.1.2021, str. 1.
         
            (3)  UL L 85, 12.3.2021, str. 190.
         
            (4)  UL L 104, 25.3.2021, str. 52.
         
            (5)  UL L 158, 6.5.2021, str. 13.
         
            (6)  UL L 230, 30.6.2021, str. 28.